CELEX: C2005/143/71
Language: lt
Date: 2005-06-11 00:00:00
Title: Byla T-117/05 Andreas Rodenbröker ir kt. 2005 m. kovo 9 d. pareikštas ieškinys Europos Bendrijų Komisijai

11.6.2005   
            
            
               LT
            
            
               Europos Sąjungos oficialusis leidinys
            
            
               C 143/37
            
         Andreas Rodenbröker ir kt. 2005 m. kovo 9 d. pareikštas ieškinys Europos Bendrijų Komisijai
   (Byla T-117/05)
   (2005/C 143/71)
   Proceso kalba: vokiečių
   2005 m. kovo 9 d. Europos Bendrijų Pirmosios instancijos teisme buvo pareikštas Andreas Rodenbröker, gyvenančio Hövelhof (Vokietija), ir kt., atstovaujamų advokato H. Glatzel, ieškinys Europos Bendrijų Komisijai.
   Ieškovai Pirmosios instancijos teismo prašo:
   
               —
            
            
               panaikinti 2004 m. gruodžio 7 d. Komisijos sprendimą, pagal Tarybos direktyvą 92/43/EEB (1) patvirtinantį Atlanto biogeografinio regiono Bendrijos svarbos teritorijų sąrašą, įtraukiantį į sąrašą
               
                           —
                        
                        
                           DE4117-301 — „Sennebäche“
                        
                     
                           —
                        
                        
                           DE4118-301 — „Senne mit Stapellager Senne“
                        
                     
                           —
                        
                        
                           DE4118-401 — „Vogelschutzgebiet Senne mit Teutoburger Wald“ ir
                        
                     
                           —
                        
                        
                           DE4118-302 — „Holter Wald“
                        
                     teritorijas ta dalimi, kuria jis susijęs su ieškovams nuosavybės teise priklausančiais plotais arba su plotais, kuriais jie naudojasi patikėjimo teise (nuoma), arba su plotais, kuriuos jie gali laisvai planuoti;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovams nuosavybės teise priklauso teritorijos, kurios, remiantis ginčijamu sprendimu, buvo įtrauktos į Bendrijos svarbos teritorijų sąrašą dėl to, kad juose yra pagal Floros, faunos ir buveinių direktyvą saugotinų buveinių tipų ir rūšių.
   Ieškovai teigia, kad
   
               —
            
            
               ginčijamas sprendimas iš esmės apriboja ieškovų nuosavybės teisę laisvai vystyti ekonominę veiklą savo sklypuose ir
            
         
               —
            
            
               šis įsikišimas yra neteisėtas, kadangi buvo pažeisti procedūriniai reikalavimai ir piktnaudžiauta įgaliojimais, nes nurodomų saugotinų buveinių tipų ir gyvūnų rūšių arba visiškai nėra, arba bet kokiu atveju jie neatitinka pagal Floros, faunos ir buveinių direktyvos III priedą reikalaujamų reprezentatyvumo ir populiacijos dydžio kriterijų.
            
         
      (1)  1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (OL L 206, p. 7).